Сегѡ̀ ра́ди, ра́достію ѡ се́мъ исполня́еміи, взыва́емъ тѝ:сп҃сѝ, влд̑чце, погиба́ющыя рабы̂ твоя̂, просвѣтѝ ѡмрачє́нныя суему́дрствованьми вѣ́ка сегѡ̀ и приведи́ ны ко сладча́йшему іи҃су, да вѣ́чнѡ ра́дующеся взыва́емъ:сла́ва ѻц҃у̀, сла́ва сн҃у, сла́ва ст҃о́му дх҃у, сла́ва и тебѣ̀ пресла́внѣй и пренепоро́чнѣй дв҃ѣ бг҃омт҃ри, убл҃жа́емѣй и бл҃гословля́емѣй въ безконє́чныя вѣ́ки вѣкѡ́въ